b'\n_START_ARTICLE_\nTri lige\n_START_SECTION_\nZveza lig\n_START_PARAGRAPH_\nTri lo\xc4\x8dene Lige so sprva sodelovale neuradno, kot leta 1450 v Schamserfehde, v konfliktu s hi\xc5\xa1o Werdenberg-Sargans, v katerem je bila Liga desetih jurisdikcij v zavezni\xc5\xa1tvu z Ligo Bo\xc5\xbeje hi\xc5\xa1e. Skupne seje Treh lig so evidentirane od 1461; tesnej\xc5\xa1e povezave segajo do 1471, ko sta se obe ligi povezali s Sivo ligo, vendar ni nobenega dokazila o tem. Leta 1497 in 1498 so se Lige povezale s Staro \xc5\xa0vicarsko konfederacijo, ko so Habsbur\xc5\xbeani v \xc5\xa1vabski vojni tri leta pozneje, leta 1496, pridobili posesti izumrle dinastije Toggenburg. Habsbur\xc5\xbeani so bili pora\xc5\xbeeni v bitki za sotesko Calven in Dornach in morali priznati Ligo._NEWLINE_Po letu 1499 se je svobodna dr\xc5\xbeava de facto lo\xc4\x8dila od Svetega rimskega cesarstva in razvila v 16. stoletju v politi\xc4\x8dni subjekt, ki je edinstven v zgodnji moderni Evropi. V za\xc4\x8detku 17. stoletja, je bila edino ozemlje v Evropi, kjer so bile vse odlo\xc4\x8ditve v zvezi s komunalizmom, z ligo utemeljene, urejane in branjene s sklepi sprejetimi s sodelovanjem._NEWLINE_Musso vojna (oboro\xc5\xbeen konflikt med zvezo Treh ligv Graub\xc3\xbcndenu, pridru\xc5\xbeeno Stari \xc5\xa0vicarski konfederaciji in Milansko vojvodino) leta 1520 je pripeljala Tri lige bli\xc5\xbeje \xc5\xa0vicarski konfederaciji._NEWLINE_Z Bundesbrief iz 23. septembra 1524 je nastala ustava Svobodne dr\xc5\xbeave, ki je veljala do Napoleonovega propada. Vrhovna mo\xc4\x8d v Svobodni dr\xc5\xbeavi je bil Bundestag, sestavljen iz 63 poslancev iz odgovornih volilnih enot. Sestajal se je izmeni\xc4\x8dno v Ilanzu, Churu in Davosu. Po dana\xc5\xa1njih standardih, bi Tri lige veljale za zvezo treh dr\xc5\xbeav, ne pa eno samo; zveza je imela nekaj sicer pristojnosti, a prakti\xc4\x8dno vse zadeve Svobodne dr\xc5\xbeave so bile sprejete z referendumom._NEWLINE_Zakon iz Ilanza iz leta 1524 in 1526 je zmanj\xc5\xa1al mo\xc4\x8d \xc5\xa1kofa iz Chura in okrepil povezavo med \xc4\x8dlanicami Treh lig. Prvi zakon sprejet 4. aprila 1524 je zahteval, da duhovniki \xc5\xbeivijo v skupnosti, ki ji slu\xc5\xbeijo, da se resno skrbi za duhovne potrebe svoje kongregacije in \xc5\xbeivi pravi\xc4\x8dno \xc5\xbeivljenje. V skupnosti so imeli pravico, da izberejo svoje duhovnike in omejijo \xc5\xa1kofa iz sodnih posvetnih zadev. Drugi zakon je bil sprejet 25. junija 1526. Ta je popolnoma odstranil posvetno mo\xc4\x8d \xc5\xa1kofa. \xc5\xbdupnije so lahko sedaj izbirale svoje duhovnike in za imenovanje \xc5\xa1kofa je bila potrebna odobritev celotnega Bundestaga. Poleg tega cerkveni voditelji niso ve\xc4\x8d imenovali posvetnih uradnikov, samostani so bili pod vladnim nadzorom, odpravljene ali zmanj\xc5\xa1ane so bile razne desetine. Zakoni so ostali pravi Lige do francoske invazije leta 1798. Posvetna oblast Lige je postala najve\xc4\x8dja mo\xc4\x8d v regiji._NEWLINE_Z invazijo na \xc5\xa0vico s strani francoske revolucionarne vojske, so bile Tri lige absorbirane v Helvetsko republiko kot kanton Retija. Z Napoleonovim zakonom o mediaciji so bile Lige vklju\xc4\x8dene v obnovljeno \xc5\xa0vicarsko konfederacijo - kot kanton Graub\xc3\xbcnden - leta 1803; sedanja ustava kantona izvira iz leta 1892._NEWLINE_Okro\xc5\xbeja Chiavenna, Valtellina in Bormio, ki so prej pripadala Ligi, niso bila nikoli del kantona Retija, \xc5\xa1e ve\xc4\x8d, bila so lo\xc4\x8dena od Lige in 10. oktobra 1797 prilo\xc5\xbeena k Cisalpinski republiki. Okro\xc5\xbeja so bila kasneje, po dunajskem kongresu, pridru\xc5\xbeena avstrijskemu Lombardsko-bene\xc5\xa1kemu kraljestvu in s\xc4\x8dasoma postala italijanska pokrajina Sondrio. Mesto Campione se je podobno oddaljilo od Landvogtei Lugano, kar jih je pripeljalo do svojega trenutnega polo\xc5\xbeaja kot italijanska enklava v Ticinu.'